ΟΙ ΕΓΚΛΙΣΕΙΣ ΚΑΙ Η ΣΗΜΑΣΙΑ ΤΟΥΣ

Οι διαφορετικές μορφές του ρήματος είναι οι **εγκλίσεις**. Εννοείται, βέβαια, πως ο ομιλητής αποφασίζει κάθε φορά με ποιο ***τρόπο*** θα μιλήσει, άρα με ποια μορφή του ρήματος θα εκφράσει αυτό που θέλει, ανάλογα με το στόχο που θέλει να πετύχει. Συνεπώς μπορούμε να πούμε ότι:

**Εγκλίσεις** είναι οι διαφορετικές μορφές που παίρνει το ρήμα, ώστε να δηλωθεί η στάση του ομιλητή, η ***τροπικότητα***.

 **Πόσες και ποιες εγκλίσεις έχουμε;**

Από τα προηγούμενα παραδείγματα συμπεραίνουμε ότι το ρήμα εμφανίζεται με πέντε διαφορετικές μορφές. Άρα, έχουμε πέντε εγκλίσεις. Αυτές είναι η οριστική, η υποτακτική, η προστακτική, το απαρέμφατο και η μετοχή.

Τις εγκλίσεις μπορούμε να τις χωρίσουμε σε δύο μεγάλες κατηγορίες: α) στις προσωπικές και β) στις απρόσωπες.

* α) **προσωπικές** εγκλίσεις, αυτές δηλαδή που έχουν διαφορετικούς τύπους για τα διαφορετικά πρόσωπα του ρήματος. Στις προσωπικές κατατάσσονται: α) η **οριστική**, β) η **υποτακτική** και γ) η **προστακτική**
* β) **απρόσωπες** εγκλίσεις, αυτές δηλαδή που έχουν τον ίδιο τύπο για τα διαφορετικά πρόσωπα του ρήματος. Στις απρόσωπες εγκλίσεις κατατάσσονται: α) το **απαρέμφατο** και β) η **μετοχή**

|  |  |  |
| --- | --- | --- |
| **προσωπικές** | **οριστική** | **Δένω** τα κορδόνια των παπουτσιών μου. |
| **υποτακτική** | Δεν ξέρω**να δένω** τα κορδόνια των παπουτσιών μου. |
| **προστακτική** | **Δένε** τα κορδόνια των παπουτσιών σου. |
| **απρόσωπες** | **απαρέμφατο** | **Έχω δέσει** τα κορδόνια των παπουτσιών μου. |
| **μετοχή** | **α) Δένοντας** τα κορδόνια των παπουτσιών μου βρήκα ένα ευρώ**β)**Τα κορδόνια των παπουτσιών μου είναι **δεμένα**. |

* Για να σχηματίσουμε την **υποτακτική** χρησιμοποιούμε τους ίδιους τύπους με εκείνους της οριστικής, χρησιμοποιούμε όμως επιπλέον το μόριο **να** ή τους συνδέσμους **αν**, **εάν**, **σαν**, **πριν**, **πριν** **να**, **μόλις**, **προτού**, **άμα**, **γιανα**, **μήπως**, **μην** (με τη σημασία του μήπως).

* Στην αρνητική μορφή η οριστική έχει άρνηση **δε**(**ν**), ενώ η υποτακτική έχει άρνηση **μη**(**ν**).

* Για την **οριστική** στο **Μέλλοντα** χρησιμοποιούμε το μόριο **θα**.

* Η **προστακτική** έχει τύπους μόνο για το **β’ ενικό** και το **β’ πληθυντικό** και έχει διαφορετικούς τύπους από την οριστική, τουλάχιστον για το β’ ενικό (δένε). Η προστακτική δεν έχει τύπους για την άρνηση\*. Όταν θέλουμε να δώσουμε αρνητική προσταγή χρησιμοποιούμε την υποτακτική, π.χ.
* Τρέχα γρήγορα (προστακτική) / Μην τρέχεις γρήγορα (υποτακτική).

Η **προστακτική** έχει τύπους μόνο για το **β’ ενικό** και το **β’ πληθυντικό** και έχει διαφορετικούς τύπους από την οριστική, τουλάχιστον για το β’ ενικό (δένε). Η προστακτική δεν έχει τύπους για την άρνηση\*. Όταν θέλουμε να δώσουμε αρνητική προσταγή χρησιμοποιούμε την υποτακτική, π.χ.

Τρέχα γρήγορα (προστακτική) / Μην τρέχεις γρήγορα (υποτακτική).

Με λίγα λόγια:

Στην **οριστική** χρησιμοποιούμε το μόριο **θα** και την άρνηση **δεν**.

Στην **υποτακτική** χρησιμοποιούμε τα μόρια **να** ή **ας** και την άρνηση **μη(ν)**.

Η **προστακτική** έχει δικούς της τύπους και **δεν έχει άρνηση**.

**Η ΟΡΙΣΤΙΚΗ** φανερώνει κυρίως: το **πραγματικό** και το **βέβαιο** (παρ. α, β). Συχνά όμως στο λόγο παίρνει κι άλλες σημασίες. Έτσι φανερώνει:

1. το **δυνατό** και λέγεται **δυνητική** **οριστική** (παρ. γ). Σχηματίζεται με το μόριο**θα** και**οριστική παρατατικού** ή**υπερσυντέλικου**.
2. το **πιθανό** και λέγεται **πιθανολογική** **οριστική**, (παρ. δ, ε). Σχηματίζεται με το πιθανολογικό μόριο **θα**και **οριστική κάθε χρόνου**.
3. **ευχή** και λέγεται **ευχετική οριστική** (παρ. στ). Σχηματίζεται με τα μόρια **άμποτε**, **είθε**, **μακάρι** **να**,**ας** και **οριστική παρελθοντικού χρόνου**.
4. **παράκληση** (παρ. ζ).

|  |  |  |
| --- | --- | --- |
|   | **Παραδείγματα** | **η οριστική φανερώνει** |
| α) | **Κοιτάζει** το γαλάζιο πουλί. | πραγματικό |
| β) | Το νερό της θάλασσας **δεν πίνεται**. | πραγματικό-βέβαιο |
| γ) | **Θα έδινα** τα πάντα, για να πετύχω. | το δυνατό |
| δ) | Ο Πέτρος δεν είναι μέσα. **Θα παίζει** στην αυλή. (=ίσως παίζει) | πιθανό |
| ε) | Δε θέλει να ακολουθήσει· **θα κουράστηκε** | πιθανό |
| στ) | **Μακάρι** **να μην**τον **γνώριζα** | ευχή |
| ζ) | **Δεν έρχεσαι** αύριο μαζί μου στη δουλειά; | παράκληση |

Τα παραδείγματα είναι παρμένα από το Συντακτικό της Νέας Ελληνικής, ΟΕΔΒ, Αθήνα, 1996, κα' έκδοση

**Σημειώσεις**:

1. Η οριστική του ενεστώτα χρησιμοποιείται πολλές φορές **αντί για προστακτική** σε εκδηλώσεις επιθυμίας που γίνονται με λεπτότητα, π.χ. Αν τύχει και αργήσω, με **περιμένεις** λίγο (περίμενέ με).

2. Το **να**με **οριστική παρατατικού**χρησιμοποιείται συχνά αντί για **προστακτική**, για να δηλωθεί παράκληση, π.χ. Πέτρο, **να πήγαινες**μια στιγμή να δεις τι κάνει το παιδί (πήγαινε, σε παρακαλώ).

3. **Οριστική παρατατικού**με το **θα**μπροστά της χρησιμοποιείται συχνά **αντί για οριστική ενεστώτα**σε εκφράσεις που γίνονται με λεπτότητα, π.χ. **θα σε συμβούλευα** να δεις το έργο αυτό (σε συμβουλεύω).

**Η υποτακτική και σημασία της**

Η υποτακτική δεν εμφανίζεται στους μελλοντικούς χρόνους

Η υποτακτική φανερώνει κυρίως: α) το ενδεχόμενο (παρ. α) και β) το επιθυμητό (παρ. β).

Μέσα στο λόγο όμως παίρνει κι άλλες σημασίες. Έτσι φανερώνει:

1. **προτροπή** και λέγεται**προτρεπτική** **υποτακτική** (παρ. γ),
2. **παραχώρηση** και λέγεται **παραχαρωτική** **υποτακτική** (παρ. δ)
3. **ευχή** και λέγεται **ευχετική** **υποτακτική** (παρ. ε). Συνοδεύεται από τις λέξεις: *άμποτε, είθε, μακάρι να, ας*
4. το **δυνατό** και λέγεται **δυνητική** **υποτακτική** (παρ. στ)
5. **απορία** και λέγεται **απορηματική** **υποτακτική** (παρ. ζ)
6. το **πιθανό** και λέγεται **πιθανολογική** **υποτακτική** (παρ. η)
7. **προσταγή** ή **απαγόρευση** και λέγεται **προστακτική** ή **απαγορευτική** **υποτακτική** (παρ. θ)

|  |  |  |
| --- | --- | --- |
|   | **Παραδείγματα** | **η υποτακτική φανερώνει** |
| α) | **Αν βρω** λίγο  χρόνο, θα ζωγραφίσω. | το ενδεχόμενο |
| β) | **Ας γίνω** πρώτα καλά, και ύστερα βλέπουμε. | το επιθυμητό |
| γ) | Εδώ **ας σταθώ** κι **ας ξαποστάσω**. | προτροπή |
| δ) | **Ας έρθει** κι αυτός, αφού το θέλει. | παραχώρηση |
| ε) | **Ας πάει** στο καλό. | ευχή |
| στ) | Τότε **να δεις** τι αξίζω. | το δυνατό |
| ζ) | **Να το πω**; **Να μην το πω**; **Τι να κάνω**; | απορία |
| η) | Και **να έ**ρθει και **να μην** έρθει, εγώ θα πάω. | το πιθανό |

Η υποτακτική είναι έγκλιση των προτάσεων κρίσεως και έχει άρνηση μη(ν) (παρ. ζ).

**Η προστακτική και η σημασία της**

Η προστακτική εμφανίζεται στον ενεστώτα και τον αόριστο

Η προστακτική φανερώνει: α) προσταγή, β) προτροπή, γ) απαγόρευση, ή ακόμα και: δ) παράκληση, ε) ευχή, στ) έντονη περιέργεια.

|  |  |
| --- | --- |
| **Παραδείγματα** | **η προστακτική φανερώνει** |
| α. **Ανοίξτε** τα παράθυρα. | προσταγή |
| β. **Προσκύνα**, Λιάκο, τον πασά. | προτροπή |
| γ. **Μη φωνάζετε** έτσι. | απαγόρευση |
| δ. **Λυπήσου** με, Θεέ μου. | παράκληση |
| ε. **Σύρε**, παιδί μου, στο καλό. | ευχή |
| στ. **Λέγε, λέγε**, πέτυχες το σκοπό σου. | έντονη περιέργεια |

Η προστακτική χρησιμοποιείται στις ανεξάρτητες προτάσεις. Είναι έγκλιση των προτάσεων επιθυμίας και έχει άρνηση μη(ν) (παρ. γ)\*

**Να βρεθεί η έγκλιση των ρημάτων στις παρακάτω προτάσεις **

[**Νέα**](http://users.sch.gr/ipap/Ellinikos%20Politismos/Yliko/Yliko%20nea.htm)[**εγκλίσεις**](http://users.sch.gr/ipap/Ellinikos%20Politismos/Yliko/Theoria%20Nea/egliseis-rim-NE.htm)****

Αρχή φόρμας

|  |
| --- |
| Δε θέλησαν  να πάρουν  τίποτα μαζί τους. |
| Θα έψαχναν  να βρουν  μόνα την τροφή τους. |
| Είχαν μάθει  χίλια δυο πράγματα για τη φύση. |
| Έχει  δίκιο ο Νικόλας. Αλλά, καλού κακού, ας βάλουμε  και κανένα σημάδι, για να βρούμε  εύκολα το δρόμο της επιστροφής, χωρίς να χρειαστεί  να παίξουμε  τους Ινδιάνους. |
| Κόψτε  ξύλα, για να ανάψουμε  φωτιά. |
| Φρόντισε,  σε παρακαλώ, οριστική να μην κάνουν  φασαρία. |
| Τρέξε  γρήγορα να φέρεις  βοήθεια. Τρέχα.  |

Τέλος φόρμας

 Έλεγχος

**Τι δηλώνει η έγκλιση στις παρακάτω προτάσεις; **

[**Νέα**](http://users.sch.gr/ipap/Ellinikos%20Politismos/Yliko/Yliko%20nea.htm)[**εγκλίσεις**](http://users.sch.gr/ipap/Ellinikos%20Politismos/Yliko/Theoria%20Nea/egliseis-rim-NE.htm)** **

Αρχή φόρμας

|  |  |
| --- | --- |
| οριστική | α. Οι συνθήκες των μεγαλουπόλεων **δεν** **είναι** () ιδιαίτερα φιλικές για τους κατοίκους τους.ζ. Και όλοι οι φίλοι μου **θα** **διασκεδάζουν**. () |
| υποτακτική | β. **Να** σ' τα **πω**, ()γιατί θέλω να πάω βόλτα.ε. Μα, **να** '**σαι** () τόσο έξυπνη και **να** **φέρνεις** () τέτοιους βαθμούς στα Μαθηματικά;γ. Έλα τώρα, **μην** το **παίρνεις** () κατάκαρδα… |
| προστακτική | γ. **Έλα** () τώρα, μην το παίρνεις κατάκαρδα…δ. Άντε **πλύσου** () λίγο, χάλια δείχνεις.στ. **Σκέψου** () ότι αυτοί οι καλοί άνθρωποι, πριν να εκπαιδεύσουν εμάς, δεν είχαν εκπαιδεύσει κανέναν. |

Τέλος φόρμας

 Έλεγχος